
Nr. 5.670 din 21 octombrie 2021 2021
REFERAT DE APROBARE

la proiectul de hotărâre privind indexarea impozitului pe mijloacele de transport prevăzut la art. 470 alin. (5) și alin. (6) din Codul fiscal prin aplicarea ratei de schimb a monedei euro în vigoare în prima zi lucrătoare a lunii octombrie 2021, la nivelurile minime prevăzute de Directiva 1999/62/CE, pe anul 2022
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse.
Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare indexarea impozitului pe mijloacele de transport prevăzut la art. 470 alin. (5) și alin. (6) din Codul fiscal prin aplicarea ratei de schimb a monedei euro în vigoare în prima zi lucrătoare a lunii octombrie 2021, la nivelurile minime prevăzute de Directiva 1999/62/CE, pe anul 2022.

Sediul materiei privind această capacitate a Consiliului Local îl reprezintă:
a) art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;

b) articolul 4 și articolul 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) anexa nr. I din Directiva nr. 62/1999 de aplicare a taxelor la vehiculele grele de marfă pentru utilizarea anumitor infrastructuri a Parlamentului European și Consiliului Uniunii Europene;

d) art. 7 alin. (2) din Legea nr. 287/2009 privind Codul civil, republicată, cu modificările ulterioare;

e) art. 87 alin. (3), art. 129 alin. (1), alin. (2) lit. b) și alin. (4) lit. c) din Ordonanța de urgență  a Guvernului nr. 57/2019 privind Codul administrativ, cu  modificările și  completările ulterioare;

f) art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;

g) art. 1, art. 2 alin. (1) lit. h), precum și pe cele ale titlului IX, în special art. 491 alin. 11)  coroborate cu cele ale art. 495 lit. e)  din Legea nr. 227/2015 privind Codul fiscal, cu modificările și completările ulterioare;

h) art. 344 din Legea nr. 207/2015 privind Codul de procedură fiscală, cu modificările și completările ulterioare;

i) Hotărârii Consiliului Local nr. 35 din 20 mai 2021privind indexarea  impozitelor și taxelor locale, precum și a taxelor speciale, pe anul 2022.
Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului administrare fiscală și control comercial din aparatul de specialitate al primarului comunei în vederea analizării și întocmirii raportului de specialitate și  Comisiilor de specialitate A și B.
Luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități,

la stabilirea impozitelor și taxelor locale s-au avut în vedere mai multe considerente, de natură economică, socială, determinate de necesitățile bugetului local, elemente care conduc la identificarea nivelului optim al impozitelor și taxelor locale, conform anexei nr.    care face parte integrantă din prezenta hotărâre,

ținând seama de rata de schimb a monedei euro în vigoare în prima zi lucrătoare a lunii octombrie 2021 publicată pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației, respectiv 1 euro = 4,9745 lei   și de nivelurile minime prevăzute în Directiva 1999/62/CE de aplicare a taxelor la vehiculele grele de marfă pentru utilizarea anumitor infrastructuri a Parlamentului European și Consiliului Uniunii Europene;  
Față de cele ce preced, ținând seama de importanța sa, vă rog să analizați și să hotărâți asupra proiectului privind indexarea impozitelor și taxelor locale, precum și a taxelor speciale, pe anul 2022, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
Emil DRĂGHICI

